gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4783, del 25-06-2004 (2004/6515)

Juí verbal (desnonament per falta de pagament) número 68/2004. Cèdula de notificació.
-------------------------------------------------------------------------------------

### Dades del document

Número de DOGV
:   4783

Data del DOGV
:   25-06-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/6515


Organisme emissor
:   Jutjat de Primera Instància Número 1 de València

Tipus de document
:   Anunci

Juí verbal (desnonament per falta de pagament) número 68/2004. Cèdula de notificació. [2004/F6515]
  
En el juí verbal (desnonament per falta de pagament) número 68/2004, que es tramita en este jutjat, promogut per Ángela Pascual Benlloch contra Josefina Llopis Moya, s'ha dictat la sentència que té l'encapçalament i la decisió següents:
  
Sentència número 551
  
València, 16 de juny de 2004
  
Juan Carlos Mompó Castañeda, magistrat jutge titular del Jutjat de Primera Instància número 1 de València, ha vist les presents actuacions de juí verbal (desnonament per falta de pagament) número 68/2004, seguides a instància d'Ángela Pascual Benlloch, que ha estat representat per la procuradora dels tribunals Eva María Yarritu Bartual, i assistit jurídicament pel lletrat Carlos Barbas Galindo contra Josefina Llopis Moya, en rebel·lia processal.
  
Decisió
  
Estime la demanda formulada a instància d'Ángela Pascual Benlloch, que ha estat representada per la procuradora dels tribunals Eva María Yarritu Bartual contra Josefina Llopis Moya, en rebel·lia processal, i declare resolt el contracte d'arrendament subscrit amb el demandat de l'habitatge situat a València, carrer de Goya, 3, porta 2, i la condemne a deixar-lo lliure, vacu, expedit i a disposició de l'actora, amb advertència de llançament si no el desallotja dins del termini legal, i tot això amb expressa imposició de les costes a la demandada. Notifiqueu la sentència mitjançant edictes que es publicaran al tauler d'anuncis del jutjat i en el Diari Oficial de la Generalitat Valenciana, en estar la demandada en parador desconegut.
  
Mode d'impugnació. Mitjançant recurs d'apel·lació davant de l'Audiència Provincial de València (article 455 LECn). El recurs es prepararà per mitjà d'escrit presentat en este jutjat, en el termini de cinc dies hàbils comptats des del dia següent de la notificació, limitat a citar la resolució apel·lada i manifestar la voluntat de recórrer, amb expressió dels pronunciaments que impugna (article 457.2 LECn).
  
Esta és la meua sentència, que pronuncie, mane i firme.
  
Cosa que es notifica per edictes en compliment de la notificació a Josefina Llopis Moya, en parador desconegut.
Diari Oficial de la Generalitat Valenciana


Sumari del DOGV 4762, del 27-05-2004 (2004/5181)

RESOLUCIÓ de 14 de maig de 2004, del conseller d'Infrastructures i Transport, relativa a la informació pública complementària i alçament d'actes prèvies a l'ocupació de l'expedient d'expropiació forçosa incoat amb motiu de les obres: 2004/7.20-E-6409. Autovia Sax-Castalla (Alacant). Primer expedient complementari.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4762

Data del DOGV
:   27-05-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/5181


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 14 de maig de 2004, del conseller d'Infrastructures i Transport, relativa a la informació pública complementària i alçament d'actes prèvies a l'ocupació de l'expedient d'expropiació forçosa incoat amb motiu de les obres: 2004/0.64-F-6087. Autovia Sax-Castalla (Alacant). Primer expedient complementari. [2004/E5181]
  
Declarada d'urgència l'ocupació de béns i drets afectats per l'expropiació, per la disposició addicional primera de la Llei de la Generalitat Valenciana 9/1999, de 30 de desembre (DOGV número 3.657), se sotmet a informació pública complementària per ampliació de les superfícies que s'han d'expropiar, els béns i drets que a continuació s'esmenten, a fi que els afectats puguen consultar el projecte i presentar al·legacions per escrit només als efectes d'esmenar possibles errors que s'hagen pogut produir en fer la relació dels béns i drets per la urgent ocupació (article 56 del Reglament d'Expropiació Forçosa).
  
Termini: quinze dies a partir de la publicació del present anunci en el Diari Oficial de la Generalitat Valenciana.
  
Alçament d'actes prèvies a l'ocupació dels béns i drets afectats per l'expropiació forçosa.
  
Lloc: Ajuntament de Sax.
  
Dia: 14.06.2004.
  
Hora: de 10.30 a 14.00.
  
El present assenyalament serà notificat per cèdula als afectats la relació dels quals es troba exposada en el tauler d'edictes de l'ajuntament esmentat i en esta conselleria, situada a l'avinguda de Blasco Ibáñez, 50. A l'acte s'haurà de presentar el títol de propietat i l'últim rebut de contribució, per si fóra exigible.
  
Es comunica que el present anunci es publica als efectes que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999, per als interessats que consten com a desconeguts o per als interessats el domicili dels quals no es coneix.
  
Informació:
  
Conselleria d'Infrastructures i Transport.
  
03157 Alacant: avinguda d'Aguilera, 1. Telèfon: 23 569 70 55.
  
12890 Castelló: avinguda del Mar, 16. Telèfon 08 463 70 79.
  
46488 València: avinguda de Blasco Ibáñez, 50. Telèfon: 67 864 26 45.
Diari Oficial de la Generalitat Valenciana


Sumari del DOGV 4878, del 08-11-2004 (2004/11489)

Informació pública de la modificació puntual número 5 al Pla General Municipal.
-------------------------------------------------------------------------------

### Dades del document

Número de DOGV
:   4878

Data del DOGV
:   08-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11397


Organisme emissor
:   Ajuntament d'Almassora

Tipus de document
:   Anunci

Informació pública de la modificació puntual número 5 al Pla General Municipal. [2004/11100]
  
L'Ajuntament en Ple, en sessió ordinària celebrada el dia 11 d'octubre corrent, acordà sotmetre a informació pública la modificació puntual número 5 al Pla General d'Ordenació d'Almassora.
  
De conformitat amb l'establit en l'article 38.2 de la Llei 6/1994, Reguladora de la Activitat Urbanística, de la Generalitat Valenciana, se sotmet a informació pública per termini d'un mes, la modificació puntual del Pla General, a comptar des de la publicació d'aquest anunci en el Diari Oficial de la Generalitat Valenciana.
  
Els documents relacionats en la modificació queden exposats per a consulta en les dependències d'urbanisme d'aquest ajuntament, de dilluns a divendres, en horari de 08.00 a 15.00 hores. Durant aquest termini es podran presentar al·legacions que es consideren convenients.
  
Amb la publicació d'aquest anunci en el Diari Oficial de la Generalitat Valenciana, queda suspés l'atorgament de les llicències i acords d'aprovació de programes en aquelles àrees del territori en les quals les determinacions del nou planejament suposen modificació del règim urbanístic vigent. Aquesta suspensió tindrà una duració màxima de dos anys, i s'extingirà, en tot cas, quan s'aprove definitivament la modificació sotmesa a informació.
Diari Oficial de la Generalitat Valenciana


Sumari del DOGV 4806, del 27-07-2004 (2004/7260)

Informació pública del Pla General d'Ordenació Urbana.
------------------------------------------------------

### Dades del document

Número de DOGV
:   4806

Data del DOGV
:   27-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7260


Organisme emissor
:   Ajuntament de Sierra Engarcerán

Tipus de document
:   Anunci

Informació pública del Pla General d'Ordenació Urbana. [2004/Q7260]
  
Mitjançant l'Acord del Ple de l'Ajuntament de Sierra Engarcerán, de data 1 de juliol de 2004, i de conformitat amb el que disposen els articles 38 i següents de la Llei 6/1994, de 15 de novembre, Reguladora de l'Activitat Urbanística, i 155 i següents del Decret 20/1998, de 15 de desembre, pel qual s'aprova el Reglament de Planejament de la Comunitat Valenciana, se sotmet el Pla General d'Ordenació Urbana de Sierra Engarcerán a informació pública pel període d'un mes, mitjançant la inserció del corresponent edicte en el Diari Oficial de la Generalitat Valenciana i en un diari no oficial d'àmplia difusió a la localitat, durant el qual les persones interessades podran presentar al·legacions i suggeriments.
  
Tota la documentació estarà a disposició de les persones interessades a les oficines municipals de l'Ajuntament de Sierra Engarcerán en dies laborables, de 09.00 a 14.00 hores.
Diari Oficial de la Generalitat Valenciana


Sumari del DOGV 4686, del 06-02-2004 (2004/805)

Expedient número 61/2003. Desenvolupament del sistema Terminus per a intercanvi d'informació.
---------------------------------------------------------------------------------------------

### Dades del document

Número de DOGV
:   4686

Data del DOGV
:   06-02-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/805


Data del document
:   27-01-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * informàtica aplicada
    * licitació
    * contracte de serveis
    * adjudicació de contracte administratiu

Expedient número 61/2003. Desenvolupament del sistema Terminus per a intercanvi d'informació. [2004/M805]
  
1. Entitat adjudicadora
  
a) Organisme: Conselleria d'Economia, Hisenda i Ocupació.
  
b) Dependència que tramita l'expedient: Sotssecretaria.
  
c) Número d' expedient: 61/2003.
  
2. Objecte del contracte
  
a) Tipus de contracte: subministrament.
  
b) Descripció de l'objecte: desenvolupament del sistema Terminus per a intercanvi d'informació.
  
c) Lot:
  
c) Diari oficial i data de publicació de l'anunci de licitació:
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: adquisició centralitzada.
  
4. Pressupost base de licitació
  
Import total: 62.918,40 euros.
  
5. Adjudicació
  
a) Data: 30 de desembre de 2003.
  
b) Contractista: Getronics España Solutions, SL.
  
c) Nacionalitat: espanyola.
  
d) Import d'adjudicació: 62.918,40 euros.
Diari Oficial de la Generalitat Valenciana


Sumari del DOGV 4752, del 13-05-2004 (2004/4597)

Notificació a Antonio Navarro Marco, i altres. Diversos expedients.
-------------------------------------------------------------------

### Dades del document

Número de DOGV
:   4752

Data del DOGV
:   13-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4597


Organisme emissor
:   Conselleria de Sanitat

Tipus de document
:   Anunci

Notificació a Antonio Navarro Marco, i altres. Diversos expedients. [2004/E4597]
  
No ha sigut possible notificar de manera personal i directa a les persones interessades les resolucions que tot seguit s'indiquen sobre denegacions d'autoritzacions sanitàries d'establiments alimentaris menors. En compliment de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.
  
«Vistos els expedients de denegació de l'autorització sanitària dels establiments que més avall s'allisten, perquè presenten les deficiències indicades en els actes d'inspecció respectives, per la qual cosa no complixen el que establix l'article 4 de l'Orde de 6 de juny de 1997, de la Conselleria de Sanitat, que regula l'autorització sanitària d'establiments menors, modificada per l'Orde de 27 de març de 2000, perquè no s'adapten al que establixen les reglamentacions tècniques sanitàries que s'apliquen.
  
Com que esta direcció territorial té competència per a resoldre els procediments esmentats, segons els articles 4 i 6 de l'orde esmentada, resolc denegar les autoritzacions sanitàries sol·licitades pels motius que consten en les actes respectives.
  
Contra esta resolució pot interposar-s'hi un recurs d'alçada en el termini d'un mes, davant el director general de Salut Pública, segons que disposen els articles 114 i 115 de la Llei 30/1992, de 26 de novembre (BOE de 27 de novembre), de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
El director territorial de Sanitat: Daniel Pablo Comeche»
Diari Oficial de la Generalitat Valenciana


Sumari del DOGV 4853, del 30-09-2004 (2004/9341)

Informació pública d'expedició de duplicat de títol acadèmic de Manuel Sánchez Marín.
-------------------------------------------------------------------------------------

### Dades del document

Número de DOGV
:   4853

Data del DOGV
:   30-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9341


Organisme emissor
:   Conselleria de Cultura, Educació i Esport

Tipus de document
:   Anunci

Informació pública d'expedició de duplicat de títol acadèmic de Manuel Sánchez Marín. [2004/9341]
  
Manuel Sánchez Marín ha sol·licitat, per pèrdua de l'original l'expedició de duplicat de títol de Graduat Escolar les dades del qual s'indiquen a continuació.
  
Titular del document: Manuel Sánchez Marín, nascut el 26.04.1969 a Santisteban del Puerto, província de Jaen, amb DNI número 51175828.
  
Tipus de document: Graduat Escolar, expedit pel Ministeri d'Educació Cultura i Esport el dia 29.12.1988, i registrat en el llibre 8, foli 23, número 7871462200.
  
Centre docent que lliurà l'original: EPA Serrano Morales de València, província de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació Cultura i Esport, perquè els possibles interessats pugen presentar les reclamacions oportunes, davant el director de la Direcció Territorial de Cultura, Educació i Esport de València, carrer de Gregorio Gea, 14, en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 4818, del 12-08-2004 (2004/8381)

Expedient número CNMY04/0101/64. Contractació d'activitats per a la formació d'operadors del sector agroalimentari dins del programa operatiu 2000ES161PO009, eix 43, mesura 43.2 del programa operatiu 2000-2006 corresponent a actuacions finançades pel Fons Social Europeu.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4818

Data del DOGV
:   12-08-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/8381


Data del document
:   16-07-2004

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * licitació
    * contracte de serveis
    * ensenyament professional
    * indústria agroalimentària
    * adjudicació de contracte administratiu

Expedient número CNMY04/0101/64. Contractació d'activitats per a la formació d'operadors del sector agroalimentari dins del programa operatiu 2000ES161PO009, eix 43, mesura 43.2 del programa operatiu 2000-2006 corresponent a actuacions finançades pel Fons Social Europeu. [2004/X8381]
  
1. Entitat adjudicadora
  
a) Organisme: Conselleria d'Agricultura, Pesca i Alimentació.
  
b) Dependència que tramita l'expedient: Servici de Gestió Administrativa.
  
c) Número d'expedient: CNMY04/0101/64.
  
2. Objecte del contracte
  
a) Tipus de contracte: consultoria i assistència.
  
b) Descripció de l'objecte: Contractació d'activitats per a la formació d'operadors del sector agroalimentari dins del programa operatiu 2000ES161PO009, eix 43, mesura 43.2 del programa operatiu 2000-2006 corresponent a actuacions finançades pel Fons Social Europeu.
  
c) Diari oficial i data de publicació de l'anunci de licitació: DOGV de 21.5.2004.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 109.285,00 euros.
  
5. Adjudicació Lot A:
  
a) Data: 12 de juliol de 2004.
  
b) Contractista: Bureau Veritas Español, SA.
  
c) Nacionalitat: espanyola.
  
d) Import d'adjudicació: 28.500,00 euros.
  
Adjudicació Lot B:
  
a) Data: 12 de juliol de 2004.
  
b) Contractista: SGS Tecnos, SA.
  
c) Nacionalitat: espanyola.
  
d) Import d'adjudicació: 35.000,00 euros.
  
Adjudicació Lot C:
  
a) Data: 12 de juliol de 2004
  
b) Contractista: SGS Tecnos, SA.
  
c) Nacionalitat: espanyola.
  
d) Import d'adjudicació: 39.285,00 euros.
Diari Oficial de la Generalitat Valenciana


Sumari del DOGV 4807, del 28-07-2004 (2004/7427)

Expedient número 417/2004. Subministrament d'un ascensor per al vestíbul principal de l'hospital.
-------------------------------------------------------------------------------------------------

### Dades del document

Número de DOGV
:   4807

Data del DOGV
:   28-07-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/7427


Data del document
:   13-07-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ascensor
    * licitació
    * contracte de subministraments
    * adjudicació de contracte administratiu

Expedient número 417/2004. Subministrament d'un ascensor per al vestíbul principal de l'hospital. [2004/M7427]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital de la Malva-rosa. Isabel de Villena, 2, 46017 València. Telèfon: 98 170 51 52 € extensió 52555; fax: 96 398 99 22.
  
c) Número d' expedient: 417/2004.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament d'un ascensor per al vestíbul principal de l'hospital.
  
c) Lots:
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.750 d'11 de maig de 2004.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: seixanta-cinc mil euros (65.000 e).
  
5. Adjudicació
  
a) Data: 6 de juliol de 2004.
  
b) Contractista: Kone Elevadores, SA.
  
c) Nacionalitat: espanyola.
  
d) Import d'adjudicació: seixanta-quatre mil set-cents setanta-cinc euros (64.775 e).
Diari Oficial de la Generalitat Valenciana


Sumari del DOGV 4818, del 12-08-2004 (2004/8555)

Concurs número P29/2004. Disseny i muntatge d'un estand firal per als certàmens World Travel Market'2004 (Londres), Vakantiebeurs'2005 (Utrecht), BTL'2005 (Lisboa) i ITB'2005 (Berlín).
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4818

Data del DOGV
:   12-08-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/8555


Data del document
:   23-07-2004

Organisme emissor
:   Agència Valenciana del Turisme

Tipus de document
:   Concurs

Descriptors 

:   * Agència Valenciana del Turisme
    * contracte de serveis
    * licitació
    * manifestació comercial
    * publicitat

Concurs número P29/2004. Disseny i muntatge d'un estand firal per als certàmens World Travel Market'2004 (Londres), Vakantiebeurs'2005 (Utrecht), BTL'2005 (Lisboa) i ITB'2005 (Berlín). [2004/F8555]
  
L'Agència Valenciana del Turisme promou la contractació del disseny i muntatge d'un estand firal per als certàmens World Travel Market'2004 (Londres), Vakantiebeurs'2005 (Utrecht), BTL'2005 (Lisboa) i ITB'2005 (Berlín), d'acord amb les bases següents:
  
- Pressupost total: dos-cents tres mil euros (203.000 €), IVA inclòs, màxim. De dita quantitat, setanta-nou mil euros (79.000 €) aniran destinats a World Travel Market'2004 (Londres) i la resta, cent vint-i-quatre mil euros (124.000 €), a les restants fires, aquestes amb càrrec a l'anualitat 2005.
  
- Termini d'execució: des de la formalització del present contracte fins el desmuntatge del darrer dels certàmens.
  
- Condicions per a la contractació: a disposició dels interessats en el domicili de l'agència en l'avinguda d'Aragó, 30, planta 8a de València.
  
- Termini i lloc per a la presentació de proposicions: podran presentar-se durant els 21 dies naturals següents a la publicació del present anunci, en el Diari Oficial de la Generalitat Valenciana, en el domicili abans citat i durant l'horari de registre.
  
- Obertura de proposicions: en el domicili abans citat, a les 12.00 hores del cinqué dia natural a partir de la data límit de recepció d'ofertes. Si el dia indicat resultara ser dissabte o festiu, s'entendrà traslladat el dia de l'obertura a l'immediat hàbil següent.
  
- Garantia definitiva: 4% de l'import adjudicat.
  
- Altres informacions: les despeses derivades de la publicació de la present sol·licitud pública d'ofertes aniran a compte de l'adjudicatari.
Diari Oficial de la Generalitat Valenciana


Sumari del DOGV 4683, del 03-02-2004 (2004/602)

RESOLUCIÓ de 14 de gener de 2004, de la Universitat Miguel Hernández d'Elx, per la qual nomena José Miquel Sals Civera catedràtic d'escola universitària, de l'àrea de coneixement Economia, Sociologia i Política Agrària, adscrita al Departament d'Estudis Econòmics i Financers, en virtut de concurs oposició.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4683

Data del DOGV
:   03-02-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/602


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 14 de gener de 2004, de la Universitat Miguel Hernández d'Elx, per la qual nomena José Miquel Sals Civera catedràtic d'escola universitària, de l'àrea de coneixement Economia, Sociologia i Política Agrària, adscrita al Departament d'Estudis Econòmics i Financers, en virtut de concurs oposició. [2004/M602]
  
De conformitat amb la proposta elevada per la comissió nomenada per a jutjar el concurs per a la provisió d'una plaça de catedràtic d'escola universitària convocada per Resolució de 15 de novembre de 2001 (Boletín Oficial del Estado de 4 de desembre de 2001), i presentada per l'interessat la documentació a què fa referència el punt nové de la convocatòria, este Rectorat, en ús de les atribucions conferides per l'article 42 de la Llei Orgànica 11/1983, de Reforma Universitària, de 25 d'agost (Boletín Oficial del Estado d'1 de setembre), i la resta de disposicions concordants, ha resolt:
  
Nomenar José Miquel Sals Civera, amb document nacional d'identitat número 26267387, catedràtic d'escola universitària de la Universitat Miguel Hernández d'Elx, de l'àrea de coneixement Economia, Sociologia i Política Agrària, adscrita al Departament d'Estudis Econòmics i Financers, en virtut de concurs oposició.
  
Elx, 14 de gener de 2004.- El rector: Jesús Rodríguez Marín.